Rubiales

Rubiales ye un municipio de la provincia de Teruel, situau en la comarca de la Sierra d'Albarracín. La suya población ye de 52 habitants (2017), en una superficie de 27,74 km² con una densidat de 1,9 hab/km².

 Toponimia 
Lo toponimo Rubiales significa en castellano "tierras de color royo", Roberto Faure, María Asunción Ribes, Antonio García: Diccionario de apellidos españoles. Espasa-Calpe, 2009, pp 664. presenta un sufixo -al en plural, ye cognato de l'aragonés royals y s'achusta la situación d'esta localidat, en bel meyo de lo rodeno que bi ha en la versant este de la Sierra de Penya Redonda. Las primeras mencions son variants de Rodenales, y dende mitat de lo sieglo XIII apareixioron mencions como Rubiales u Ruviales.

En la versión orichinal latina de lo "Fuero de Teruel" (1177) se cita como Roenales:

En lo "Fuero romanz de Teruel" se diz Rodenales a la muga que bi ha entre Fuent de Cannegral y la Talaya de Santa María de Albarracín:

En la versión de lo sieglo XVI de lo fuero de Teruel se nombra a un Roeuales como una de las mugas, que ye entre Fontem de Canegrali y Talayam Sancte Maria de Albarracin, pero dimpués lo nombran Ruuiales como una de las aldeyas de Teruel.

La primera mención como Rubiales ye de 1247, Ubieto Arteta, Agustín: Toponimia aragonesa medieval, Editorial Anubar, Valencia, 1972. cuan Chaime I confirmó la división de los termins de Villel:

La forma Rubiales tiene equivalents en atras parz de la Peninsula Iberica (Rubiales, San Martín de Rubiales y Parada de Rubiales), y se pueden documentar ya de lo periodo andalusí, (cuan en la cuenca de Duero bi heba un hisn Rbyls u Rubiyalis). Antonio Gargallo Moya considera que Rubiales ye un toponimo anterior a la reconquiesta en base a la comparanza con este zaguer toponimo documentau en las fuents andalusís pa la cuenca de Duero. Antonio Gargallo Moya: El Concejo de Teruel en la Edad Media volumen I. Instituto de Estudios Turolenses, 1997, pp. 84-85. Ramon Menéndez Pidal observó que en los elementos romances de lo latín medieval de Leyón y Castiella las primeras formas derivadas de RUBIU y RUBIA seguiban la lei fonetica que daba royo y roya, que estas formas patrimomials son relativament tardanas, y que desapareixioron mayoritariament de la toponimia (Cueuas Rruyas desapareixió y quedó como Covarrubias; Gonzalo de Berceo escribiba Monte Ruyo pa fer mención de lo lugar riojano de Monterrubio). La eliminación de la forma patrimonial por la cultismos no se produció mayoritariament en Aragón, ni tampoco en Burgos, Soria y La Rioja, Ramón Menéndez Pidal: Orígenes del español: El estado lingüístico de la Península Ibérica hasta el siglo XI. Espasa-Calpe, Madrit 1980 9ª edición, p 264. por lo que ye común la existencia de toponimos formaus con royo y roya, y microtoponimos con la palabra derivada royal.

Bi ha microtoponimos curiosos como Los Vagos, El Panombrí, El Picarcho, Las Clochas, Loma Clafizar y El Morrón.

 Cheografía 
Rubiales ye situau chunto a la Rambla de la Chartera, a l'este de Sierra de Penya Redonda, en lo suyo semontano.

 Mugas 
Lo suyo termin municipal muga con Teruel, Bellestar, Villel, Tramacastiel, con un cantón de Tormón, y con una manga de lo termin d'Albarracín correspondient a Las Casiellas de Bezas.

 Historia 
Rubiales estió una aldeya de la seixma d'el Campo de Cella adintro de la Comunidat d'aldeyas de Teruel. Fació tamién part de la sobrecullida de Mont Albán. Por lo menos dica 1711 tenió la categoría d'aldeya, manimenos en 1785 prenió la categoría de lugar Antonio Ubieto Arteta: Historia de Aragón. Los Pueblos y los despoblados, III. Anubar ediciones, 1986. pp 1179-1180..

En 1646 perteneixeba a la vereda de Mont Albán. Dende 1711 dica 1833 fació part de lo correchimiento de Teruel.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Popular         2 Partido Aragonés         1 Total                 3
 Alcaldes 
 Lista d'alcaldes Lechislatura Nombre Partiu politico1979–1983Gregorio Martín Martín UCD1983–1987  1987–1991  1991–1995  1995–1999  1999–2003  2003–2007  2007–2011  2011-2015José Antonio Soriano GarzónPP2015–2019  2019–2023  2023–2027 Jose Antonio Soriano Garzon  Consulta el listado de alcaldes que han sido proclamados en Aragón en Heraldo de Aragón. PP

 Puestos d'intrés 
Ilesia de l'Asumpción, sieglo XVIII.
Ermita de Sant Roque.
Ermita de Santa Barbara.
Ermita de Sant Cristóval.

 Fiestas 
15 y 16 d'agosto.

 Referencias 

*